ai4bharat/Pralekha huggingface dataset:
پیٹرولیم اور قدرتی گیس کی وزارت
تیل کی مانگ اور درآمد
نئی دہلی ،16؍مارچ 2020:پیٹرولیم اور قدرتی گیس کے مرکزی وزیر جناب دھرمیندر پردھان نے ایک سوال کے تحریری جواب میں آج لوک سبھا کو بتایا کہ سال 19-2018کے دوران 213.2 ملین میٹرک ٹن  پیٹرولیم مصنوعات کی کھپت ہوئی۔زیر تبصرہ سال کے دوران پیٹرولیم مصنوعات کی کھپت کی بنیاد پر درآمد شدہ تیل پر انحصار کا فیصد تقریباً 83.8 فیصد تھا۔
حکومت ہند کے اسپیشل پرپس وہیکل ، انڈین اسٹریٹیجک پیٹرولیم ریزرو لمٹیڈنے تین مقامات پر ، جن کے نام وشاکھاپٹنم، منگلورو اور پدور ہیں۔ یہاں 5.33 ملین میٹرک ٹن کی صلاحیت کے ساتھ اسٹریٹیجک پیٹرولیم ریزرو  ادارے قائم کئے ہیں۔سال 18-2017میں پیٹرولیم مصنوعات کی کھپت کے رجحان کے مطابق 9.5دنوں کے خام تیل کی ضرورتوں کی تکمیل کے لئے ادارہ کی کل صلاحیت کا تخمینہ لگایا گیا ہے۔تیل کی مارکیٹنگ کرنے والی کمپنیوںکے پاس فی الحال 64.5 دنوں کے لئے تیل کا ذخیرہ موجودہ ہے۔ اس لئے پیٹرولیم مصنوعات کے کل ذخیرے کی صلاحیت 74 دنوں کی ہے۔
حکومت نے دو مقامات پر جن کے نام اُڈیشہ میں چاندی کھول اور کرناٹک کے پدور میں  کل 6.5 ایم ایم ٹی کی کل ذخیرے کی صلاحیت کے ساتھ دو اضافی ایس پی آر قائم کرنے کو اصولی طورپر منظوری دے دی ہے۔سال 18-2017 کی کھپت کے پیٹرن کے مطابق ہندوستان کی اضافی 11.57 دنوں کی خام تیل کی ضرورتوں کی تکمیل کے لئے 6.5 ایم ایم ٹی ، اسی پی آرصلاحیت کا تخمینہ لگایا ہے۔حکومت نے مرحلہ دو کے لئے پبلک پرائیویٹ پارٹنرشپ ماڈل میں تیل کی تلاش کو بھی اصولی طورپر اپنی منظوری دے دی ہے۔پیٹرولیم مصنوعات آئل مارکیٹنگ کمپنیوںکی وساطت سے فروخت ہوتی ہے۔پیٹرولیم مصنوعات کی فروخت پر حاصل ہونے والا منافع؍خسارہ تیل کی مارکیٹنگ کرنے والی کمپنیوں کے ذریعے برداشت کیا جاتا ہے، نہ کہ حکومت کے ذریعے۔
کامرس اور صنعت کی وزارتہ
ممبئی میں 28 سے 30 مارچ تک جی- ٹوئنٹی کی تجارتی اور سرمایہ کاری سے متعلق ورکنگ گروپ  کی پہلی میٹنگ
ہندوستان کی جی- 20 صدارت کے تحت، پہلی ٹی آئی ڈبلیو جی میٹنگ، ممبئی میں 28 سے 30 مارچ 2023 کو ہور ہی ہے۔ اس تین روزہ میٹنگ کے دوران جی - 20 کے رکن ممالک، مدعو ممالک، علاقائی گروپس اور بین الاقوامی تنظیموں کے 100 سے زیادہ مندوبین، عالمی تجارت اور سرمایہ کاری میں تیزی لانے کے لیے بات چیت میں حصہ لیں گے۔ میٹنگ میں شرکت کے لیے 50 سے زیادہ مندوبین پہلے ہی ممبئی پہنچ چکے ہیں۔
سکریٹری، محکمہ تجارت، آج ممبئی میں پہلی تجارتی اور سرمایہ کاری ورکنگ گروپ میٹنگ کے موقع پر ایک پریس کانفرنس سے خطاب کرتے ہوئے
پہلے دن یعنی 28 مارچ کو، ’’تجارتی مالیہ‘‘ کے موضوع پر ایک بین الاقوامی کانفرنس منعقد ہوگی۔ تجارتی مالیاتی فرق کو ختم کرنے میں بینکوں، مالیاتی اداروں، ترقیاتی مالیاتی اداروں اور ایکسپورٹ کریڈٹ ایجنسیوں کا کردار، اور ڈیجیٹلائزیشن اور فنٹیک حل تجارتی مالیات تک رسائی کو بہتر بنا نے کے طور طریقوں پر دو پینل مباحثوں کے ذریعے تبادلہ خیال کیا جائے گا۔ ہندوستان اور بیرون ملک کے نامور مقررین کو مدعو کیا گیا ہے کہ وہ بڑھتے ہوئے تجارتی مالیاتی فرق کو کم کرنے کے لیے ٹھوس حل فراہم کرنے اور ٹھوس نتائج حاصل کرنے کے لئے تبادلہ خیال کریں۔ اس کے بعد جی - 20 مندوبین کے لیے بھارت ڈائمنڈ بورس کا گائیڈڈ ٹور ہوگا۔
مصالحہ جات، جوار باجرا، چائے اور کافی پر مختلف تجرباتی زون قائم کیے جائیں گے اور کانفرنس کے مقام پر ٹی آئی ڈبلیو جی میٹنگ کے دوران ٹیکسٹائل پر ایک نمائش رکھی جائے گی۔
29 مارچ کو، ٹی آئی ڈبلیو جی میٹنگ کا افتتاح، ہندوستان کے وزیر تجارت اور صنعت جناب پیوش گوئل، وزیر مملکت برائے خزانہ ڈاکٹر بھگوت کشن راؤ کراد کے ساتھ مل کر کریں گے۔ عالمی تجارت اور سرمایہ کاری سے متعلق ترجیحات، جسے ہندوستانی صدر ات آگے لے جارہی ہے ، 29 اور 30 مارچ کو بند دروازوں کے چار تکنیکی اجلاسوں میں زیر بحث آئیں گی۔
29 مارچ کو بات چیت ،ترقی اور خوشحالی کے لیے تجارتی کام کرنے، اور لچکدار گلوبل ویلیو چینز  کی تعمیر پر توجہ مرکوز کرے گی۔ ترقی کو شامل اور لچکدار بنانے کے لیے مشترکہ نتائج حاصل کرنے کی غرض سے، جی وی سیز میں ترقی پذیر ممالک اور عالمِ جنوب کی شرکت میں اضافہ کرنے اور مستقبل کے چیلنجوں کا مقابلہ کرنے کے لیے لچکدار جی وی سیز بنانے پر زور دیا جائے گا۔
30 مارچ کو، دو ورکنگ اجلاسوں میں، ایم ایس ایم ایز کو عالمی تجارت میں ضم کرنے اور تجارت کے لیے موثر لاجسٹکس بنانے سے متعلق ٹی آئی ڈبلیو جی کی ترجیحات پر تبادلہ خیال کیا جائے گا۔ انڈین پریزیڈنسی کا مقصد ماضی کی جی- 20 صدارتوں کے ذریعہ کئے گئے کام کو آگے بڑھانا ہے تاکہ ایم ایس ایم ایز کو عالمی تجارت میں بہتر طریقے سے ضم کیا جاسکے۔ترقی یافتہ اور ترقی پذیر ممالک ،دونوں میں، روزی روٹی کو برقرار رکھنے میں ان کی اولین حیثیت کو مدنظر رکھتے ہوئے ، جی- 20 کے مندوبین ایک مضبوط لاجسٹک بنیادی ڈھانچہ تیار کرنے کے طریقوں پر بھی تبادلہ خیال کریں گے، جو سرحد پار اور اندرونی علاقوں میں لین دین کے اخراجات کو کم کر سکتا ہے۔
ہندوستان کی جی- 20 صدارت کے تحت ، ا س کا اصل مقصد عالمی تجارت اور سرمایہ کاری کو تیز کرنے میں درپیش چیلنجوں کے بارے میں مشترکہ تفہیم پیدا کرنا نیز یہ کہ کس طرح موجودہ مواقع کو انسانی بنیاد پر ٹھوس نتائج اور ڈیلیوری ایبلز بنانے کے لیے استعمال کیا جا سکتا ہے۔
۰۰۰۰۰۰۰۰

U-3380
(Visitor Counter : 116
جل شکتی وزارت
ہندوستان کو سوکھے اور سیلاب سے نمٹنے کے لئے کُلی طریقہ کار اپنانے کی ضرورت ہے:شیخاوت
نئی دہلی،26/ جون۔جل شکتی کےمرکزی وزیر جناب گجیندر سنگھ شیخاوت نے آج کہا ہےکہ آب وہوا میں تبدیلی اور مانسون کی غیر یقینی صورتحال چیلنج کے طور پر ابھر کر سامنے آئے ہیں جو ہندوستان کے لئے ایک سب سے بڑا مسئلہ ہے۔جس کا ہندوستان سامنا کررہا ہے۔سیلاب کے بندوبست سے متعلق ایک ورکشاپ میں اظہار خیال کرتے ہوئے وزیر موصوف نے کہا کہ ہندوستان میں سوکھے اور سیلاب کے چیلنجوں سے نمٹنے کے لئے ایک کلی طریقہ کار اپنانے کی ضرورت ہے۔انہوں نے کہا کہ پانی سے متعلق مرکزی کمیشن جلد ہی اپنے قیام کی 75ویں سالگرہ منانے جارہا ہے۔لہذا ادارے کی دوراندیشی کا جائزہ لیاجاناچاہئے اور کوئی عملی حل تلاش کیا جانا چاہئے۔
اس موقع پر اظہار خیال کرتے ہوئے جل شکتی کے وزیرمملکت جناب رتن لال کٹاریہ نے کہا کہ آسام اور شمالی بہار جیسی ہندوستانی ریاستوں کو ہر سال سیلاب کا سامنا کرنا پڑتا ہے لیکن نئی ٹیکنالوجی کے آنے کے ساتھ ہی سی ڈبلیو سی اس قابل ہوسکے گا کہ وہ تین چار دن پہلے سیلاب کے آنے کی پیشنگوئی کرسکے۔ انہوں نے کہا کہ خراب منصوبہ بندی کی وجہ سے ہمارے بہت سے شہروں میں مانسون کے دوران پانی جمع ہو جاتا ہے اور ہم اس مسئلے سے دوچار ہوتے ہیں۔ انہوں نے اپیل کی کہ مقامی اداروں کو چاہئے کہ وہ اس چیلنج پر قابو پانے کے لئے مرکزی ایجنسیوں کے ساتھ تال میل کریں۔
حیدرآباد کے نیشنل ریمورٹ سینسنگ سینٹر کی تکنیکی امداد سے سینٹرواٹر کمیشن کے ذریعہ ملک میں ہر سال پانی کے اوسطا ً وسائل کا جائزہ لیا جاتا ہے اور ہندوستان میں دریا کے طاس کے پانی کی دستیابی کا اثر نو جائزہ لینے کے لئے خلائی معلومات کااستعمال کرتے ہوئے مطالعہ کیاجاتا ہے۔ملک کے20 طاس میں سالانہ اوسطاً پانی کے ذخیرے کا 1999-20 بلین کے طور پر جائزہ لیا گیا ہے۔اس مطالعہ میں پوری طرح سائنس پر مبنی جدید ماڈلنگ ساز وسامان اور سٹیلائٹ ڈاٹا کا استعمال کیاگیا ہے۔ سی ڈبلیو سی، این آر ایس سی،انڈین میٹرو لوجیکل ڈیپارٹمنٹ کے ماہرین پر مشتمل ایک کمیٹی کی طرف سے دوبارہ جائزے کے طریقہ کار کو حتمی شکل دی گئی۔ مطالعہ کی سب سے اہم خصوصیت بارش کے پانی کو جمع کرنا،زمین کا استعمال، مانگ کا مناسب تخمینہ، سافٹ ویئر کی مدد سے طاس اور ذیلی طاس ماڈلس کا فروغ شامل ہیں۔ اس مطالعہ کا نتیجہ مناسب منصوبہ بندی کے لئے بہت سود مند ہوگا اور ملک کے پانی کے وسائل کی فروغ کے لئے بھی سود مند ہوگا۔ بعد میں جناب شیخاوت نے ایک کتاب کا اجراء کیا جس کاعنوان تھا خلائی معلومات کا استعمال۔ ہندوستان میں پانی کی دستیابی کا اثر نو جائزہ۔
کامرس اور صنعت کی وزارتہ
کام کررہے خصوصی اقتصادی زونز
اس وقت ملک میں 425 باضابطہ طور پر منظور شدہ خصوصی اقتصادی زونز  ہیں۔ آج تک، 376 ایس ای زیڈ کونوٹیفائی کیاگیاہے اور 268 ایس ای زیڈ کام کر رہے ہیں۔ایس ای زیڈ بنیادی طور پر نجی سرمایہ کاری پر مبنی اقدامات ہیں۔ ایس ای زیڈ کے قیام اور ان کو چلانے میں تاخیر کی کئی وجوہات ہیں جن میں تبدیل شدہ عالمی اقتصادی صورتحال، مالیاتی ترغیبات میں تبدیلی وغیرہ کی وجہ سے منفی کاروباری ماحول شامل ہیں۔
ایس ای زیڈ ایکٹ، 2005 کی دفعہ 30 کے مطابق ایس ای زیڈ سے ہٹاکر ڈومیسٹک ٹیرف ایریا  میں لے جایا جانے والے کسی بھی سامان پر،جہاں اس کا اطلاق ہو، کسٹم ٹیرف ایکٹ، 1975 کے تحت اینٹی ڈمپنگ، کاؤنٹر ویلنگ اور سیفگارڈ ڈیوٹیز سمیت کسٹمز ڈیوٹیز واجب الادا ہوگی ،جیسا کہ اس طرح کے سامان پر جب درآمد کیا جاتا ہے تو وہ قابل ادائیگی ہوتاہے ۔
یہ معلومات کامرس اور صنعت کی وزارت میں وزیرمملکت محترمہ انوپریہ پٹیل نے آج راجیہ سبھا میں ایک تحریری جواب میں فراہم کیں ۔
وزیراعظم کا دفتر
وزیراعظم نریندر مودی نے اگست 2023 میں یوپی آئی کی جانب سے 10 ارب کے لین دین کو پار کرنے پر تعریف کی ہے
وزیراعظم جناب نریندر مودی نےآج اگست 2023 میں یو پی آئی کے ذریعہ دس ارب کے لین دین کو پار کرنے پر تعریف کی ہے۔
این پی سی آئی کی جانب سے ایک پوسٹ کے جواب میں وزیراعظم نے ایکس پر پوسٹ کہا:
’’ یہ غیر معمولی خبر ہے ۔ یہ ہندستان کے عوام کے لئے ایک ثبوت ہے جو ڈیجیٹل پروسیس کو اپنا رہا ہے اور یہ ان کی ہنر مندی کو ایک خراج تحسین ہے۔ میری دعا ہے کہ رجحان آنے والے وقت میں جاری رہے۔
اقلیتی امور کی وزارتت
مولانا آزاد نیشنل فیلو شپ
نئی دلّی ،29 نومبر/ اقلیتی امور کی وزارت چھ نوٹیفائیڈ اقلیتی برادریوں یعنی سکھ ، بودھ ، عیسائی ، جین ، مسلمان ، زرثشٹھ  سے تعلق رکھنے والے طلباء کو تعلیمی طور پر با اختیار بنانے کی اسکیم ، مولانا آزاد نیشنل فیلو شپ  نافذ کرتی ہے ، جو اِن اقلیتوں کے ایم فل اور پی ایچ ڈی کورس کرنے والے طلباء کے لئے ہے ۔ سال 20-2019 ء میں 1251 فیلو شپ دی گئیں ، جب کہ تعلیمی سال 21-2020 ء کے دوران اب تک 607 فیلو شپ دی گئی ہیں  ۔ ایم اے این ایف اسکیم کے تحت یہ بھی گنجائش ہے کہ اگر داخلہ لینے والے طلباء کی تعداد کم ہے تو ایسے امید وار ، جنہوں نے داخلہ نہیں لیا ہے لیکن این ای ٹی امتحان میں میرٹ حاصل کر لی ہے اور اُن کی ویلیڈٹی تین سال کے لئے ہے تو انہیں اسکیم کے تحت جے آر ایف دی جا سکتی ہے ۔ ریاست / مرکز کے زیر انتظام علاقوں کے حساب سے 20-2019 ء اور 21-2020 ء میں منظور شدہ فیلو شپ کی تفصیلات ضمیمے میں دی گئی ہیں ۔ تعلیمی سال 20-2019 ء اور 21-2020 ء میں مولانا آزاد نیشنل فیلو شپ اسکیم حاصل کرنے والوں میں کوئی مخنث نہیں ہے ۔
یونیورسٹی گرانٹ کمیشن  کا ڈاٹا رپورٹنگ سسٹم ، جو اقلیتی امور کی وزارت کے لئے ایم اے این ایف اسکیم نافذ کرتا ہے ، ایسے اعداد و شمار جمع نہیں کرتا کہ اسکیم کے تحت کتنے لوگوں نے پی ایچ ڈی اور / یا ایم فل پروگرام مکمل کیا ہے ۔
ضمیمہ
|
|
ریاست / مرکز کے زیر انتظام علاقے کے حساب سے پچھلے دو برسوں یعنی 20-2019 ء اور 21-2020 ء کے دوران مولانا آزاد فیلو شپ اسکیم کے تحت منظور کردہ فیلو شپ کی تفصیلات
|
|
ریاستیں / مرکز کے زیر انتظام علاقے
|
|
میزان
|
|
آندھرا پردیش
|
|
7
|
|
اروناچل پردیش
|
|
7
|
|
آسام
|
|
53
|
|
بہار
|
|
44
|
|
چنڈی گڑھ 
|
|
6
|
|
چھتیس گڑھ
|
|
4
|
|
دلّی
|
|
130
|
|
گوا
|
|
2
|
|
گجرات
|
|
19
|
|
ہریانہ
|
|
26
|
|
ہماچل پردیش
|
|
11
|
|
جموں و کشمیر
|
|
358
|
|
جھار کھنڈ
|
|
18
|
|
کرناٹک
|
|
26
|
|
کیرالہ
|
|
230
|
|
لداخ
|
|
7
|
|
مدھیہ پردیش
|
|
26
|
|
مہاراشٹر
|
|
70
|
|
منی پور
|
|
20
|
|
میگھالیہ
|
|
12
|
|
میزورم
|
|
5
|
|
ناگا لینڈ
|
|
8
|
|
اڈیشہ
|
|
5
|
|
پڈو چیری 
|
|
4
|
|
پنجاب
|
|
114
|
|
راجستھان
|
|
48
|
|
سکم
|
|
10
|
|
تمل ناڈو
|
|
26
|
|
تلنگانہ
|
|
14
|
|
تری پورہ
|
|
2
|
|
اتر پردیش
|
|
343
|
|
اترا کھنڈ
|
|
17
|
|
مغربی بنگال
|
|
186
|
|
کل میزان
|
|
1858عبوری اعداد و شمار ، دسمبر ، 2020 ء کے لئے این ٹی اے کا امتحان ابھی منعقد کیا جانا ہے ۔
مذکورہ معلومات آج اقلیتی امور کے مرکزی وزیر جناب مختار عباس نقوی نے راجیہ سبھا میں ایک تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 13457
(Visitor Counter : 96
وزارت اطلاعات ونشریات
ہر کسی کو اور سبھی کو دعوت: #NotJustIFFIMemeContest کا افتتاح
یہ کہا جاتا ہے کہ نہ تو آنکھ کو دیکھ کر سیرابی حاصل ہوتی ہے، نہ ہی کان سن کر مطمئن ہوتا ہے۔ جی ہاں، ہم آئی ایف ایف آئی کا جشن منا رہے ہیں، لیکن ہم جو دیکھ رہے ہیں، جو سن رہے ہیں محض اس سے ہی مطمئن نہیں ہیں۔ ہمارا کہنے کا مطلب یہ ہے کہ ہمیں اچھی، شاندار اور خوبصورت چیزیں سننے اور دیکھنے کو ملی ہیں، لیکن ہم اتنے سے ہی مطمئن نہیں ہیں۔ ہماری روح سیراب نہیں ہوئی ہے۔ بےشمار سنیمائی مظاہر کی ہماری خواہش پوری نہیں ہوئی ہے۔
جی ہاں، یہ دل مانگے مور میم! زیادہ تخلیقی مواد۔ بڑی تعداد میں لوگ نہ صرف آئی ایف ایف آئی میں دکھائی جا رہی فلموں، بلکہ دیگر فلموں کی خوبصورتی کے بارے میں بھی باتیں کر رہے ہیں۔ ہم میں سے زیادہ تر لوگ آئی ایف ایف آئی کے 53ویں ایڈیشن میں اعزاز سے نوازے جا رہے فلم سازوں کے خوابوں، جدوجہد اور آرزوؤں سے فیضیاب ہو رہے ہیں۔ ہم میں سے کئی لوگ حیرانی، جوشی، خوشی، انسائٹس اور ان سب سے بڑھ کر آئی ایف ایف آئی سے ملنے والے حوصلہ کو شیئر کر رہے ہیں۔ لیکن باتیں صرف آئی ایف ایف آئی تک ہی محدود نہیں ہیں۔
تو آئیے ہمارے ساتھ۔ پی آئی بی میں ہم – پی آئی بی آئی ایف ایف آئی کاسٹ اینڈ کرو – یہاں ایک میم مقابلہ شروع کر رہے ہیں جسے ہم نے #NotJustIFFIMemeContest کا نام دیا ہے۔
یہاں پیش صرف ضابطے تک نہیں ہیں:
- یہاں صرف ایک ضابطہ ہے: اپنی بے شمار تخلیقی صلاحیت کا استعمال کریں۔ ہر کوئی تخلیقی ہے اور ہو سکتا ہے۔ ایک بہترین میم یا بہترین میموں کی ایک سیریز یا بہترین میموں کے سلسلے کی ایک سیریز شائع کریں، جو لوگوں کو ہنسنے، کودنے، اچھلنے اور ایک دوسرے کو گلے لگانے، اپنی پریشانیوں کو بھولنے اور ان سب سے بڑھ کر فلموں اور زندگی سے ایک بار پھر سے پیار کرنے کو آمادہ کرے۔
- ہم ضابطہ 1 کو دہراتے ہیں۔ آپ کے میم لوگوں کو فلموں اور زندگی سے ایک بار پھر سے پیار کرنے کو آمادہ کریں۔
- اپنے میم کو سوشل میڈیا پر شائع کریں۔ صرف ہیش ٹیگ #NotJustIFFIMemes کا ہی استعمال کریں یعنی ہیش ٹیگ کا استعمال کریں، لیکن صرف ہیش ٹیگ کا استعمال بھر نہ کریں بلکہ اس ہیش ٹیگ کا استعمال کرکے اپنے بہترین اور حوصلہ افزا میم شیئر کریں۔
- ضروری نہیں کہ سبھی میم اچھے ہی ہوں۔ استعمال کرنا تخلیقیت کی کنجی ہے۔ ہنسنے سے ڈریئے مت 
- اس مقابلہ کی کوئی آخری تاریخ نہیں ہے۔ ہم ان میم بنانے والے کو انعام سے نوازیں گے، جو ویسے میم کے ساتھ سامنے آئیں جو ہمیں نہ صرف شکریہ ادا کرنے بلکہ تعریف کرنے اور انعام سے نوازنے کے نقطہ نظر سے واقعی حوصلہ افزا لگیں۔
- فاتحین کی کوئی مقررہ تعداد نہیں ہے۔ ہم اپنی استعداد کے مطابق ان لوگوں کو انعام سے نوازیں گے، جو شاندار میم کے ساتھ سامنے آتے ہیں اور جن کے میم ہمیں کافی اثردار لگیں۔
- انعامات کیا ہوں گے؟ ہم ویسے انعام دیں گے جو آپ کو فلموں اور زندگی سے پیار کرنے یا فلموں اور زندگی کے تئیں آپ کے پیار کو اور بڑھانے کا باعث بنے، تاکہ … آپ ایسے میم بناتے رہیں اور فلموں اور آئی ایف ایف آئی کے تئیں اپنے پیار کو شیئر کرتے رہیں، چاہے آپ اس مقابلہ کو جیتیں یا نہیں!
تو، اب مزید انتظار مت کیجئے۔ اب سوچنا شروع کیجئے! ہم آپ کے ذریعے بنائے جانے والے میم کو دیکھنے کے لیے اور زیادہ انتظار نہیں کر سکتے۔ شروع کیجئے۔ ابھی۔ فوراً۔
وزارت دفاع
پریس بیان
نئیدہلی۔05؍مارچ۔جیسا کہ 28 فروری 2019 کے مشترکہ پریس کانفرنس کے دوران کہا گیا تھا کہ قومی سمندری مفادات کے تحفظ کے لئے ضرورت کے مطابق بھارتی بحریہ تعینات رہے گی۔
گزشتہ چند دنوں کے دوران ہم نے دیکھا ہے کہ پاکستان غلط پروپیگنڈہ کررہا ہے اور غلط معلومات پھیلا رہا ہے۔ بھارتی بحریہ ایسے پروپیگنڈے پر توجہ نہیں دیتی ہے۔ اس سے ہماری تعیناتی نہیں رکے گی۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ش س۔ع ن
U-1397
(Visitor Counter : 71
محنت اور روزگار کی وزارت
وزیر محنت نے کووڈ-19 کے وبائی مرض سے نمٹنےکے لئے سی ٹی یو نمائندگان سے گفت و شنید کی
نئی دہلی، 6 ؍مئی، 2020،محنت اور روزگارکے وزیر مملکت ، جناب سنتوش کمار گنگوار نے آج نئی دلی میں مرکزی ٹریڈ یونین تنظیموں  کے ساتھ ایک ویبینار کا اہتمام کیا، جس کا مقصد یہ تھا کہ کووڈ-19 کے وبائی مرض کے سلسلے میں ابھر کر سامنے آنے والی صورتحال پر تبادلۂ خیالات کئے جائیں اور کارکنان اور معیشت پر مرتب ہونے والے اس کے برعکس اثرات کو کم سے کم کیا جائے۔بات چیت میں جن امور پر احاطہ کیاگیا، اُن میں  کووڈ-19 کے پیش نظر کارکنان اور مہاجر کارکنان کے مفادات کا تحفظ روزگار کی فراہمی کے اقدامات معیشت پر مبنی سرگرمیوں کو ازسرنوشروع کرنے کے اقداماتایم ایس ایم ای کو مزدور قوانین کے تحت اپنے فرائض ادا کرنے کے لائق بنانے کی غرض سے صورتحال کو بہتر بنانے کے اقدامات شامل تھے۔ محنت اور روزگار کی وزارت کے سینئر افسران، تمام تر سی ٹی یو او کےنمائندگان نے اس ویب سائٹ پر مبنی مذاکرے میں حصہ لیا۔
وزیر موصوف نے مطلع کیا کہ محنت اور روزگار کی وزارت کی جانب سے کووڈ-19 کے دوران کارکنان کو درپیش مسائل اور پریشانیوں کو کم سے کم کرنے کے لئے مختلف النوع اقدامات کئے گئے ہیں۔ انہوں نے یہ بھی اشارہ کیاکہ کووڈ-19 کے نتیجے میں نافذ کئےگئے قومی لاک ڈاؤن کے خمیازے کے طورپر کارکنان کو جو چنوتیاں درپیش ہیں، انہیں حل کرنے کی ضرورت ہے۔ انہوں نے مرکزی ٹریڈ یونین تنظیموں سے گزارش کی کہ وہ ایسے اقدامات اپنی جانب سے تجویز کریں، جنہیں موجودہ صورتحال اور کارکنان کی حالت بہتر بنانے اور ان کی فلاح و بہبود کو یقینی بنانے کے لئے عمل میں لایا جا سکے۔
آجروں کی تنظیموں کے نمائندگان کے ساتھ ایک علیحدہ ویب سائٹ پر مبنی گفت وشنید کا اہتمام 8؍ مئی 2020 کو کیا جائے گا۔
۔۔۔۔۔۔۔۔۔۔۔
م ن۔ک ا۔
U- 2342
(Visitor Counter : 175
جل شکتی وزارت
آبی وسائل، دریا کی ترقی اور گنگا کی صفائی ستھرائی کے محکمے نے چھٹھ گھاٹ، آئی ٹی او میں ‘سوچھتا کے لیے شرمدان’ کا اہتمام کیا
تقریباً 1000 لوگوں نے اس مہم میں شمولیت اختیار کی اور 6000 کلو گرام سے زیادہ فضلہ اکٹھا کیا گیا
سوچھتا ہی سیوا 2023  مہم کے ایک حصے کے طور پر اور وزیر اعظم جناب نریندر مودی کی ‘ایک تاریخ ایک گھنٹہ ایک ساتھ’ کی، وزیراعظم مودی کی اپیل سے تحریک حاصل کرتے ہوئے، آبی وسائل، دریا کی ترقی اور گنگا کی بحالی  کے محکمے نے نیشنل مشن فار کلین گنگا  کے ساتھ مل کر گاندھی جینتی کے موقع پر چھٹھ گھاٹ، آئی ٹی اومیں صفائی ستھرائی مہم کا اہتمام کیا۔ سکریٹری، ڈی او ڈبلیو آر، جل شکتی کی وزارت ، محترمہ دیبا شری مکھرجی، ڈائرکٹر جنرل، نیشنل مشن فار کلین گنگا، جناب جی اسوک کمار نے سینئر افسران کے ساتھ صبح 10 بجے شروع ہونے والی صفائی مہم میں حصہ لیا۔ اجتماع میں سوچھتا کا عہد لیا گیا اور گھاٹ پر نکڑ ناٹک کے ذریعے شرکاء کو صاف ندیوں کی اہمیت کے بارے میں بھی آگاہ کیا گیا۔ تقریباً 1000 لوگوں نے اس مہم میں شمولیت اختیار کی اور 6000 کلو گرام سے زیادہ فضلہ اکٹھا کیا گیا۔
محترمہ دیباشری مکھرجی نے کہا کہ ‘سوچھتا ہی سیوا’ مہم میں کمیونٹیز کی شمولیت بہت ضروری ہے اور اس تقریب میں کئی این جی اوز، نوجوانوں کے گروپس، بچوں کی شرکت متاثر کن ہے۔ انہوں نے مزید کہا کہ جل شکتی کی وزارت کے تحت تنظیمیں این ایم سی جی کی قیادت میں اس پروگرام میں حصہ لے رہی ہیں۔
جناب اسوک کمار، ڈی جی، این ایم سی جی نے کہا کہ یہ تقریب ‘وچھتا ہی سیوا’ مہم کے ایک حصے کے طور پر منعقد کی جا رہی ہے جس کا اختتام 2 اکتوبر 2023 کو گاندھی جینتی پر ہوگا جسے پورے ملک میں سوچھ بھارت دیوس کے طور پر منایا جائے گا۔ انہوں نے بتایا کہ گنگا طاس کی ریاستوں میں دریائے گنگا اور اس کی معاون ندیوں کے گھاٹوں کے ساتھ نمامی گنگا اور ارتھ گنگا کے تحت گزشتہ دنوں صفائی مہم، نکڑ ناٹک، ثقافتی تقریبات وغیرہ کا انعقاد اس مہم کے ایک حصے کے طور پر کیا گیا تاکہ بڑے پیمانے پر صفائی ستھرائی کی جا سکے۔ انہوں نے کہا کہ یہ ہم میں سے ہر ایک کا فرض ہے کہ ہم اپنے دریاؤں اور آبی ذخائر کو صاف رکھیں۔ جناب کمار نے کہا کہ یہ گزشتہ ڈیڑھ سال سے 22 کلومیٹر دلی کے لیے این ایم سی جی کے ذریعے چلائی جانے والی کلین یمنا مہم کا بھی حصہ ہے۔
نیشنل واٹر مشن، سنٹرل واٹر کمیشن، سینٹرل گراؤنڈ واٹر بورڈ، سی ایس ایم آر ایس، این ڈبلیو ڈی اے وغیرہ سمیت جل شکتی کی وزارت کی تنظیموں نے بھی صفائی مہم میں حصہ لیا۔ دلی جل بورڈ ، میونسپل کارپوریشن آف دلی  کے عہدیدار، این جی اوز ٹری کریز، وائی ایس ایس، ایس وائی اے، وائی پی ایف، ایف او وائی، پریاورن سنرکشن، بھارتیم، سکشم بھومی فاؤنڈیشن، اسکول اور کالج کے طلباء، گنگا وچار منچ کے رضاکاروں نے بھی تقریب کو کامیاب بنانے کے لیے این ایم سی جی کا ساتھ دیا۔ مہم کے دوران توجہ، گھاٹ کو کسی بھی قسم کے ٹھوس فضلہ سے پاک کرنے پر رہی۔ اسی طرح کی صفائی مہم کا اہتمام این جی اوز نے جنوبی دلی کے کالندی کنج گھاٹ پر بھی کیا تھا۔
اسی طرح کی تقریبات دریائے گنگا کے گھاٹوں اور گنگا طاس کے ساتھ اس کی معاون ندیوں پر بھی منعقد کی گئیں۔ گنگا پرہاریس، گنگا متر، گنگا دوت، طلباء، ضلع انتظامیہ کے عہدیداروں، مقامی لوگوں وغیرہ نے سوچھتا ہی سیوا مہم کے حصہ کے طور پر صفائی مہم میں حصہ لیا۔ این ایم سی جی کی ضلعی سطحی شاخ، ضلع گنگا کمیٹیوں کے ذریعے ریاستوں میں سوچھتا ہی سیوا مہم کی پوری مدت میں تقریبات منعقد کی جا رہی ہیں۔ گنگا ٹاسک فورس  نے بھی پریاگ راج، وارانسی اور کانپور کے پروگراموں میں حصہ لیا۔ گنگا طاس میں نمامی گنگا سیوریج ٹریٹمنٹ پلانٹس  پر عمل کرنے والی ایجنسیوں کے ذریعہ سوچھتا ہی سیوا مہم بھی چلائی گئی۔
وزارت سیاحت
سیاحت کی وزارت نے دیکھو اپنا دیش سیریز کے ڈسٹینیشن - سریسکا ٹائیگر ریزرو موضوع کے تحت 13 ویبینار کی میزبانی کی
نئی دہلی، 02 مئی 2020 / وائلڈ لائف پارک اور جنگلاتی علاقے منفرد انداز کے علاقے ہر ایک کو ممنفرد انداز کے موقعے فراہم کرتے ہیں۔ یکم مئی 2020 کو سیاحت کی وزارت کے دیکھو اپنا دیش ویبینار کے 13ویں اجلاس میں ڈسٹینیشن – سرسکا ٹائیگر ریرو عنوان سے ایک پرنزینٹیشن دیا گیا جو اجنگلاتی زندگی کا ایک ایسحتی دورہ تھا اور رجاستھان کے الور ضلعے میں سرسکا ٹائیگر ریزرو میں سیاحوں کے لیے سیاحت کا ایک اچھا موقع تھا۔
یہ ویبینار سرسکا مینور ، ٹہلا، کے بانی جناب گجیندر سنگھ پنوار اور ایمینس مارکیٹنگ کے سی ای او جناب دھیرج تریویدی نے پیش کیا۔
سرسکا ٹائیگر ریزرو اراولی پہاڑیوں میں واقع ہے جو الور سے 35 کلو میٹر دور دلی کے 250 کلو میٹر جنوب مغرب اور جے پور کے 110 کلو میٹر شمال مشرق میں واقع ہے۔ سرسکا وادی جو کبھی الور کے مہاراجا کی شکار گاہ رہی ہے یہاں جنگلاتی جانور اور پیڑ پودوں کی مختلف اقسام موجود ہیں۔ اس پارک میں شیر، تیندوے، نیل گائے ، سامبر اور چیتل وغیرہ رہتے ہیں۔ یہ جگہ پرندوں کے سائقین کے لیے بھی خاص ہے کیونکہ یہاں بہت سی اقسام کے پرندے رہتے ہیں، جس میں شاہین ، کھوٹ بڑھئی، سنگ والا الّو ، گدھ اور دیگر بہت سے پرندے شامل ہیں۔
اس جنگل میں دسویں اور گیارہویں صدی کے قدیم مندروں کے کھنڈر بھی موجود ہیں۔ یہاں کنکواری قلع اور 10ویں صدی کے نیل کنٹھ مندر بھی موجود ہیں،۔ مندر جانے کا راستہ کافی اُبڑ کھابڑ ہے لیکن ان کے خوبصورت بناوٹ اور کھجوراہو جیسی نقاشی سیاحوں کے دل کو موہ لیتی ہے۔ نیل کنٹھ مہادیو میں 300 سے زیادہ ہندو اور جین مندر ہیں جن کی تعمیر 8ویں اور 12 ویں صدی کے درمیان کی گئی تھی۔ ابھیانیری میں چاند باولی کی 3500 سیڑھیاں ہیں جو نکھومبا سلطنت کے دوران بنائی گئی تھی اور یہ دنیا کی سب سے بڑی باولیوں میں سے ایک ہے۔ الور ایک ایسا شہر ہے جس میں جگہ جگہ وراثتی عمارتیں ، قلعے ، مکبرے اور محل موجود واقع ہیں۔ ان میں سے کچھ اہم مقامات بالا قلعہ ، وجے مندر لیک پیلیس ، فتح جنگ کی گنبد اور موتی ڈنگری ہے۔
پروجیکٹ ٹائیگر ، ماحولیات جنگلات اور آب و ہوا میں تبدیلی کی وزارت کی مرکز کی اسپانسرڈ اسکیم ہے جس کے تحت نامزد جگہوں پر شیروں کے تحفظ کے لیے ریاستوں کو مرکزی امداد دی جاتی ہے۔ بھارت میں 2967 شیر ہیں ، جن میں سے آدھے سے زیادہ مدھیہ پردیش اور کرناٹک میں ہیں۔ یہ بات شیروں سے متعلق 2018 کی تازہ ترین تخمینہ رپورٹ میں بتائی گئی تھی۔ 2014 میں جب آخری بار گنتی کی گئی تھی اُس وقت سے اب تک شیروں کی آبدی میں 33 فیصد اضافہ ہو چکا ہے۔ 2014 میں یہ آبادی 2226 تھی ۔ سرسکا شیروں کی پہلی پناہ گاہ ہے جس میں بھارت کے رایل بنگال کے شیروں کو کامیابی کے ساتھ دوبارہ بسایا گیا ہے اور فی الحال یہاں تقریباً 20 شیر ہیں۔
سیاحت کی وزارت کی ویبینار سیریز کا مقصد بھارت کے مختلف سیاحتی مقامات کے بارے میں بیداری لانا اور انہیں فروغ دینا ہے۔ جس میں کم مشہور جگہیں بھی شامل ہیں۔
جو لوگ ان ویبینارز میں شرکت نہیں کر سکے ان کے لیے یہ ویبینارز اس ویبسائٹ پر دستیاب ہیں یہ ویبینارز حکومت ہند کی سیاحت کی وزارت کے سبھی سوشل میڈیا ہینڈلز پر بھی دستیاب ہیں۔
۔۔۔۔۔۔۔۔۔۔۔۔۔۔۔۔۔۔
م ن ۔ ا س۔ ت ح ۔
U - 2230
(Visitor Counter : 148
وزارت دفاع
آئی این ایس تبر سویڈن کے اسٹاک ہوم پہونچا
سینٹ پیٹرس برگ میں روس کی بحریہ کے 325 ویں دن میں شرکت کے بعد آئی این ایس تبر تین دن کے خیرسگالی دورے کے لئے 29 جولائی کو سویڈن کے اسٹاک ہوم پہونچا۔
اسٹاک ہوم میں اپنے قیام کے دوران آئی این ایس تبرنامی جہاز کا عملہ سویڈن کی بحریہ کےساتھ مختلف باہمی پیشہ ورانہ بات چیت میں حصہ لے گا اور اسٹاک ہوم سے روانگی سے قبل سویڈن کی بحریہ کے ساتھ سمندرمیں مشترکہ بحری مشقیں بھی کرے گا۔
وزارت دفاع
افریقہ ۔ ہندوستان فیلڈ تربیتی مشق2019-
نئی دہلی،22مارچ/ افریقہ انڈیا فیلڈ ٹریننگ ایکسر سائزاے ایف آئی اینڈ ڈی ای ایکس۔19، 18 مارچ 2019 سے جاری ہے۔جس میں افریقہ کے 17 ملک حصہ لے رہے ہیں۔ جن میں بینن،بوتسوانہ، مصر،گھانا، کینیا، ماریشس، موزمبیق، نامبیا، نائیجر، سینگال، جنوبی افریقہ، سوڈان، تنزانیہ، یوگینڈا، زامبیا اور زمبابوے شامل ہیں۔ تین افریقی ملک جن میں روانڈا، گانگو اور مڈغاسکر شامل ہیں۔ بھارت کے ساتھ اس پہلی افریقہ انڈیا فیلڈ تربیتی مشق۔2019 میں مشاہدین کی حیثیت سے شرکت کررہے ہیں۔ سبھی شریک ملکوں کی طرف سے اس ایکسرسائز کے دوران کوئلہ کانوں میں انسانی ہمدردی کی بنیاد پر کام کرنے اور دیگر سرگرمیاں انجام دی گئیں۔سرگرمیوں میں کانوں میں ایکشن سینٹر کے کام کاج اور قیام کے سلسلے میں تربیت اور دیگر مشقیں شامل ہیں۔ان سرگرمیوں میں گندے علاقوں کی شناخت اور سروے ،دھماکہ خیز مادے اور ہوائی جہاز سے ہونے والی اموات کے معاملے سے نمٹنے وغیرہ بھی شامل ہیں۔
مشق کے دوران شریک ملکوں کی بہترین پریکٹسس کے تبادلے پر توجہ دی جارہی ہے۔اس کے علاوہ اقوام متحدہ کی جانب سے جاری کی گئی ہدایات کے مطابق امن قائم کرنے کی کارروائیوں اور انسانی بنیاد پر کانوں میں حادثے کے دوران مدد کرنے جیسی اہم کارروائیوں پر بھی توجہ دی جارہی ہے۔
افریقہ انڈیا فیلڈ ایکسرسائز سے شریک ملکوں کے درمیان تعلقات کو فر وغ حاصل ہوگا اور وہ آپس میں تعاون کرسکیں گے۔